Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 811/11/8811	Trebišov, 1.2.2012
EEČ : 2-69-46-2012

U Z N E S E N I E

Trestná vec:	obvinený XXXXX a spol.  
Prečin:	ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonní rodičia v období od 01.09.2010 do 30.06.2011  umožnili z nedbanlivosti v meste Trebišov na XXXXX, ako aj inde viesť záhaľčivý život svojmu synovi maloletému XXXXX a svojej maloletej dcére XXXXX, ktorí sú obaja žiaci  ZŠ XXXXX v Trebišove, tým, že zanedbali starostlivosť o ich povinnú školskú dochádzku aj napriek tomu, že boli viackrát upozornení zo strany školy na zanedbávanie povinnej školskej dochádzky ich detí a nezjednali nápravu, pričom maloletý XXXXX v školskom roku 2010/2011 vymeškal 245 neospravedlnených vyučovacích hodín a mal. XXXXX v  školskom roku 2010/2011 vymeškala 213 neospravedlnených vyučovacích hodín.

Podľa §216 odsek 2 Trestného poriadku je určená všetkým obvineným skúšobná doba v trvaní 18 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa  OR PZ, OKP, OVK  v Trebišove,  sp. zn. ORP-620/OVK-TV-2011 z 28.11.2011 bolo vznesené obvinenie XXXXX, rod. XXXXX a XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a Tr. zákona.

	Tento prečin mali obvinení spáchať tak, ako je uvedené vo výroku tohto uznesenia.

	Obvinení XXXXX, rod. XXXXX a XXXXX sa v priebehu vyšetrovania ku skutku, ktorý je im kladený za vinu v plnom rozsahu doznali a zároveň súhlasili s podmienečným zastavením trestného stíhania.
 
Konaním oboch obvinených nebola spôsobená žiadna škoda. 

	Súčasne som v zmysle § 216 ods. 2 Tr. poriadku stanovil skúšobnú dobu  obv. XXXXX, rod. XXXXX a XXXXX v trvaní po 18 (osemnásť) mesiacov každému z nich, ktorá začína plynúť právoplatnosťou tohto uznesenia, pričom ak obvinení povedú v priebehu tejto skúšobnej doby riadny život, bude po jej uplynutí rozhodnuté o ich osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.
	Z vyššie uvedených dôvodov a vzhľadom na osoby páchateľov s prihliadnutím na ich  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a  dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor